-هتعمل ايه يعني بصباعك المقطوع ده!.. وبعدين انت بدل ما تحمد ربنا إنها جت على صباع واني ماموتكش، عايز تقوم وتموتني!.. ثم انت لو قومت يعني هتفرجني على ايه، ده انا اللي فرجتك على مشاهد خلتك تموت ألف مرة في الثانية الواحدة، وعلى فكرة بقى ده المطلوب.. انا ماكنتش عاوز اموتك، اصل انا مؤمن بكام مقولة؛ المقولة الأولى هي إن الدال على الخير كفاعله، والمقولة التانية هي إن اللي بيهرب حد من عقاب على ذنب هو عمله وقاصد، بيكون زيه زي فاعل الذنب بالظبط... والمفروض يتعاقب هو بدل اللي فَلت من العقاب، وكمان مؤمن بالمقولة اللي بتقول إن الميت بيخاف مرة، والمرة دي بتكون وقت الموت.. اما الخايف، ف بيموت ألف مرة وقت خوفه.. وانا بقى شوفتك وانت بتخاف وبتموت الف مرة، وكمان شوفتك وانت بتقطع في لحمك، واه.. قبل ما امشي في ملحوظتين عاوز اقولهملك، اولًا مافيش حد مات.. الحجر اللي كان فوقك انت وفريال، كان حجر فلين مدهون اسود.. ولما وقع على فريال اتفتحت فتحة في الأرضية ونزلت هي في مكان تاني تحت الأوضة دي، وبالنسبة للي شوفته عالأزاز فماكنش دم، ده كان كاتشب.. أما عبد الناصر.